Wilhelm Karl König

Dr **Wilhelm Karl König** – sein zwoida Vornama vrwendet’r so guat wia nia – (* 27. Juni 1935 z Diibenga) ischt a deitscher Autor, wo hauptsächlich em schwäbischa Dialekt schreibt.

## Aus seim Leaba
Dr Wilhelm König ischt am 27. Juni 1935 en Diibenga uff d Welt komma. Uffgwachsa ischt’r em Neiffener Stadtdoil Kappishäusern ond en Deddenga an dr Erms. Deet ischt’r au acht Jôhr lang en d Volksschuel ganga. Hendrher hôt’r a Schreinerlehr ôôgfanga, wo-nr 1954 abgschlossa hôt. A kurza Zeit schbätr hôt’r bei-ma Arbeits-Ofall sei lenka Hand vorlaura. Dô drnôch hôt’r autodidakdisch Litradur ond Geschichde studiirt ond sich 1961 z Heidelberg zom technischa Zoichner omschuala lau. Vo 1963 bis 1964 schliaßlich hôt dr König am Litradur-Inschdidud *Johannes R. Becher* (seit dr Widervereinigong hoißt dui Lehrôstalt *Deutsches Literaturinstitut Leipzig*) Litradur studiirt. Mehrere Studia-Reisa hend-en nôch Oschteiropa gfihrt, wo au an Doil vo seine Werk en Ibrsetzonga rauskomma ischt. 

Heitzodag leabt dr Wilhelm König z Reitlenga ond z Bad Schussariad. En sellra obrschwäbischa Stadt hôt’r 1999 drmit ôôgfanga, em Nuia Kloschter a Mundart-Biacherei uffzobaua. Scho 21 Jôhr vôrher hôt’r z Reitlenga d *Mundartgesellschaft Württemberg e.&nbsp;V.* grendet, ond seit 1980 geit’r d Mundart-Zeitschrift *[[Schwädds|schwädds]]* raus. Neaba seine Werk em schwäbischa Dialekt hôt der Môô abr au noh Biacher ond Uffsätz uff Hochdeitsch gschriiba.

Seit 1975 organisiirt dr Wilhelm König effentliche Vorôôschdaldonga z Bada-Wirdaberg ond dô driber naus. Am bekanndeschda dô drvoo send d *[[Reutlinger Mundart-Wochen|Reitlenger Mundart-Wocha]]*, wo-nr 1976 ens Leaba gruafa hôt ond seither jedes Jôhr em Frialeng staddfendet.

Dr Wilhelm König ischt vrheiradet. Zamma mit seira Frau Manuela hôt’r zwoi Buaba ond genausoviil Enklkender.

## Auszoichnonga
* 1992 hôt’r da Ludwig-Uhland-Preis vom Herzog von Württemberg kriagt; dô drmit ischt’r dr erscht Träger vo sellem Preis gwäa.
* 1995 ischt-em s Bundesvrdenschtkreiz vrliha wôrra.
* Vo dr Stadt Reitlenga hôt’r 2005 d Vrdinschtmedalljee kriagt.
* Em gleicha Jôhr ischt-em au noh d Vrdinschtmedallje en Silber vom Landkreis Reitlenga ibrreicht wôrra.
* 2010 hôt’r vom Land Bada-Wirdaberg d Hoimetmedallje kriagt.
* 2025 hôt’r vom bada-wirdabergischa Minischderpresident d Guldena Staufermedallje kriagt.

## A Auswahl vo seine Werk

### Uff Hochdeitsch
* „lebens lauf“, Gedichte, Delp 1974
* „neue heimatlieder“, Gedichte, Bläschke 1975
* „Näher zum Himmel oder Der Fall Karl Simpel“, Roman, Bleicher 1985
* „Der Sonderling“, Roman, Bleicher 1986
* „Grenzgänge oder Die Heimkehr nach draußen“, Roman, Bleicher 1989
* „Die Stiefel oder Wer ist Adolf?“, Erzählung, schwädds Verlag 2007

### Em schwäbischa Dialekt
* „Dees ond sell“, Gedicht, Knödler 1975
* „A Gosch wia Schwärt“, Gedicht ond Geschichda, Schlack 1976
* „wäar saets denn dassdr frosch koene hoor hot“, Gedicht, Schönemann 1977
* „Du schwäddsch raus. Gedichte im schwäbischen Dialekt“, Mit einem Nachwort von Norbert Feinäugle. Verlag J. P. Peter, Gebr. Holstein, Rothenburg ob der Tauber 1978. Mit Schallplatte. (Mundartliterarische Reihe 21)
* „Jeddsd wäarmr gscheid“, Prosa, Kirchentellinsfurt 1978
* „mit zwua zonga gsonga“, Mundartflugschrift Nr. 1, Gedichte, Schönemann 1978
* „Hond ond Kadds“, Gedicht ond Schbrich, Knödler 1983
* „Habbicht ond Daub“, Gedicht, Knödler 1993
* „Do machscht äbbas mit“. 1975 bis 1995: Dô gôht’s om de schwäbisch Mundartdichdong en sellem Zeitraum, Knödler 1995
* „äwwl“, Nuie Eiträg ens wirdabergische Gesang- ond Schbruchbuach. Schwäbische Gedicht, Knödler 2005
* „jo ond noe“, Schwäbische Gedicht ond Schbrich. 2010 schwädds Verlag Reutlingen

### Schallpladda em schwäbischa Dialekt
* „Dees ond sell“, Reutlingen 1976
* „Du schwäddsch raus –„ Rothenburg ob der Tauber 1978
* „Ets häämr da Drägg“, Langschbiilpladd mit Tekschteilag (Album), Reitlenga 1978; Neuauflage Reutlingen 1983

### Kassedda mit schwäbische Gedicht ond Gschichda
* „Du schwäddsch raus“, Murrhardt 1984
* „Karl-Simpel-Roman-Trilogie“, 25 Kassedda, gschwätzt vom Peter Johann Kemmer, Stuegert 1991

### Anthologia
* 1966: „Deutsche Teilung“, Gedicht
* 1975: „Neue Expeditionen“, Gedicht
* 1976: „Esslinger Autorenlesungen“, Gedicht ond Gschichda
* 1977: „Kultur-Arbeit“, Uffsätz ond Essais
* 1977: „Dialekt – Wiederentdeckung des Selbstverständlichen“, Lyrik-Anthologie mit Uffsätz
* 1985: „Kleines Reutlinger Lesebuch“, Anthologie mit Gedicht ond Gschichda
* 1985: „Dichten im Dialekt“, Marburger Literaturtage, mit Textbeiträg vo de beteiligte Autora
* 1985: „Stimmen der Völker“, a Matrialsammlong zo de Bada-Wirdabergische Litradurdäg en Sendlfenga
* 1986: „39. Bevensentagung“, Bericht ond Tekschtsammlong
* 1987: „Anstöße“, Tekscht, Bilder, Begegnonga
* 1988: „Ludwig Soumagne: Die Litanei“, Mundart-Anthologie
* 1988: „Grenzenlos“, Tekscht ibrtraga vo 30 Mundartautora
* 1988: „Bildhauer in der Stadt“, Tekscht zom Schorndorfer Symposion
* 1988: „Unruhiges Herz“, a Lesebuach mit Prosa ond Lyrik
* 1989: „Tagesspiegel“, s Jôhrbuach vo dr Stadt Schopfheim
* 1989: „Erlebnis Baden-Württemberg“, Tekscht ond Ôregonga zor Landeskunde
* 1989: „Mei Sprooch – dei Red“, Mundartdichdong en Bada-Wirdaberg, Tekschtsammlong
* 1990: „Wie dr Schwob schwätzt“, Tekschtsammlong
* 1991: „Lieder von der Donauquelle“, a Rumänischa Lyrik-Anthologie
* 1993: „Bosener Tagebuch“, Sechs Mundartautora uff-ra Entdeckongsreis em St. Wendeler Land
* 1993: „Annäherungen“, a Lesebuach
* 1995: „Deutsche Mundarten an der Wende?“, Nord-Süd-Anthologie
* 1995: „Heimat“ (Mundart modern II), Moderne Tekscht en Mundart
* 2008: „Albgeschichten“, Klöpfer & Meyer Tübingen
* 2009: „Grieshaber 100. Eine hundertfache Hommage“, Freundeskreis HAP Grieshaber
* 2010: „Die Schwäbische Alb im Gedicht“, Isele Eggingen

### Indrnazionale Mundart-Symposia
* 1999: Bregenz
* 2000, 2002: Höfen an der Enz *Ludwig-Schwarz-Festival für Mundart*
* 2002: Ehingen (Donau) *Oberschwäbische Mundartwochen*

### Vorôôschdaldonga
* „Reutlinger Mundart-Wochen“ (seit 1976 jährlich)
* „Nürtinger Mundarttage“ 1976–1981
* „Schorndorfer Mundarttage“ (1987–1993)
* „Mundart-Kabinett“ Reutlingen (1992–1994)

### Theatr ond Heerschbiil
* „Dr Guadschei“, „Em Fahrschduahl“ – Zwoi Szena em schwäbischa Dialekt, 1984
* „Der Gsondheitsmuffel“, Schwäbische Komeede nôch-em Molière. Uruffihrong am 8. Juni 1984 z Ulm, Neiinszenierong en dr gleicha Stadt am 25. Dezember 1997
* „Gotthilf Wimmerle“, Heerschbiil fir da Sidweschtfunk Diibenga. Erschtsendong am 4. Novembr 1984
* „Der Wunderdoktor“, Schwäbischa Komeede nôch-em Molière. Uruffihrong: Lützelburg, 5. Juli 1996

### Litradur ibr da Wilhelm König
* Karl Corino: „Der Lyriker Wilhelm König“, Hessischer Rundfunk 1970
* Eckard Lang: „Zum Beispiel Wilhelm König – Erfahrungen eines jungen Autors mit dem geteilten Deutschland“, Südwestfunk 1971
* Fernand Hoffmann: „Ein Zärtlicher mit scharfem Mundartwerk – Zum hochsprachlichen und mundartlichen Werk des schwäbischen Lyrikers Wilhelm König, Luxemburger Wort vom 6. April 1982
* Norbert Feinäugle: „Über Wilhelm König“, Mundartdichtung in Württemberg seit 1945, Ausstellungskatalog 1991
* Otto Borst: „Verrot net älles“, Laudatio zur Verleihung des Ludwig-Uhland-Preises 1992 (schwädds 17)
* Norbert Feinäugle: „Ausgezeichnet! Wilhelm König zum 60. Geburtstag“, (1995/schwädds 19)
* Bernd Jörg Diebner: „Keunig vun Alt-Württemberg: Wilhelm König 65 Johr“, DE KENNUNG 2000/2001
* Silke Kühn: „Wilhelm König. Ein Beispiel für schwäbische Mundartdichtung“. Wissenschaftliche Hausarbeit zu ersten Staatsprüfung für das Lehramt an Realschulen. Sommersemester 2002 dr Pädagogischa Hochschuel Weigarda

## Weblinks
* D Webseit vo dr Mundartgesellschaft Württemberg